**Ársskýrsla Fjár og hjarðhundadeildar HRFÍ**

**starfsárið 2021- 2022**

Síðasti ársfundur var haldinn þann 1.júní 2021.

Að fundi loknum var stjórn skipuð eftirfarandi aðilum eftir að stjórn hafði skipt með sér verkum samkvæmt verklagi deildar:

Elín Lára Sigurðardóttir, formaður,

Jóhanna Eivinsdóttir, gjaldkeri,

Guðrún Th. Guðmundsdóttir, ritari,

Edward Birkir Dóruson, meðstjórnanndi,

Elena Tryggvason, meðstjórnandi.

Starf deildarinnar síðasta ár hefur mikið mótast af ástandi sóttvarnaaðgerða eins og árið á undan.

Þó gafst svigrúm til að halda deildarsýningu á haustdögum nánar tiltekið 16.október 2021 og var skráning framar öllum vonum. Sýningin fór fram í glæsilegum húsakosti að Sunnuhvoli í Ölfusi. Dómari var Marianna Baden frá Danmörku og dómari ungra sýnenda var Ingunn Ómarsdóttir. Styrktaraðilar sýningar voru Dýrheimar og ljósmyndari Ólöf Gyða Risten. Sýningin og öll umgjörð var virkilega vel heppnuð og til fyrirmyndar og vil ég nota tækifærið að þakka staðarhöldurum á Sunnuhvoli og öllum þeim sem lögðu okkur lið við undirbúning,framkvæmd og frágang allan.Þetta er mikil en gefandi vinna.

Fyrir deildarsýninguna gerðum við skriflegan samning til eins árs við Dýrheima um styrk og verðlaun til deildarinnar á viðburðum og sýningum og voru öll verðlaun sýningarinnar frá Dýrheimum. Kunnum við þeim bestu þakkir.

Ekkert varð af sumathitting síðastliðið sumar og aflýsa þurfti boðuðu smalaeðlisprófi sem auglýst var sl. haust sökum lélegrar þáttöku, en hingað til hafa færri komist að en viljað og teljum við að Covidið hafi átt sinn þátt í að þáttaka var ekki næg.

Stjórn kom saman til fundar sex sinnum. Í tvígang öll saman og hins vegar í gegnum fjarfundarbúnað, en sá háttur er svo sannarlega að sanna gildi sitt og sýnir okkur að stjórnarliðar þurfa ekki allir að vera búsettir á sömu þúfunni. Að auki höfðum við mikil samskipti á spjallþráðum facebook. Samstarfið og verkaskipting öll hefur gengið vel. Edward tók að sér heimasíðu og tæknimálin því hann er ferskari í þeim málum en við stelpurnar.

Stjórnin hélt fund með tengiliðum eins og boðað hafði verið og reyndum við að finna ásættanlegan tíma þar sem flestir gætu komið saman. En vegna Covid enduðum við á netfundi 24.janúar 2022. Á fundinn mættu 5 tengiliðir og einn sem boðaði fjarveru en tjáði skoðun sína skriflega. Aðrir svöruðu ekki boði. Á dagskrá voru tvö mál. Tengiliðareglur og stigagjöf sýningahunda í deildinni. Tengiliðareglur voru lagðar fyrir síðasta ársfund en ekki náðist samstaða um að leggja þær óbreyttar fyrir til kosningar og var þeim vísað til áframhaldandi kynningar hjá núverandi stjórn og fórum við yfir þær ásamt tengiliðum. Tengiliðareglur hafa verið endurskrifaðar og tekið tillit til ábendinga frá tengiliðum og þeirra ábendinga sem komu fram á ársfundi 2021. Þær hafa nú verið kynntar og engar ábendingar borist eins og óskað var eftir og verða lagðar fyrir ársfund nú til kosninga. Einnig var rætt um stigagjöf sem samþykkt var til reynslu í eitt ár á ársfundi 2020. Þar sem aðeins ein sýninig var það ár ákvað stjórn að reynslutíminn flyttist yfir á árið 2021 og verður heiðrað í samræmi við reynslutöfluna fyrir það ár. Það er hins vegar samdóma álit okkar í stjórn eftir ábendingu frá Ernu Ómarsdóttur sem sá um gerð hennar að breyta stigum BIS öldung og BIS ungliða í 5, 4, 3 og 2 í stað 20, 15, 10, 5, svo það sé betra samræmi eins og við grúbbu stigin. Einnig að taka þann hund sem ávinnur sér sæti í BIS með á sömu forsendum 5,4,3,2, en upphaflega hugmyndin stigatöflunnar gerði ráð fyrir honum. Þá er það spurning hvort stigahæsti ræktandi eigi að falla inn í þessa töflu líka. Þetta er þær breytingatillögur á tengiliðareglum og stigagjöf sem hafa verið kynntar og engar athugasemdir borist og sem lagðar eru fyrir ársfund nú.

Núna í lok starfsárs boðaði HRFÍ til fulltrúaráðsfundar varðandi húsnæðismál félagsins og óskað eftir að hver deild leiti álits hjá félagsmönnum sinnar deildar og kynni hugmyndir hverrar deildar á fundinum. Æskilegt var að hver deild kæmi með 5-10 áhersluatriði á fundinn sem tengjast markmiðum og grunngildum í starfsemi félagsins. Sömuleiðis væri æskilegt að þau atriði endurspegli áherslur viðkomandi deildar. Guðrún Th Guðmundsdóttir fór sem fulltrúi deildarinnar fyrir hönd stjórnar.

Ákveðið hefur verið að halda deildarsýningu laugardaginn 16.júlí 2022 og verður hún á Víðistaðatúni. Dómari verður Karen Mc Devitt frá Írlandi , en hún hefur ræktað meistara í Aussie, Rough Collie og Sheltie.

Við þurfum að skerpa á reglum um farandverðlaunagripi sem afhenda ber á tilteknum sýningum, að þeim sé sýndur sá sómi að vera merktir og skilað í tæka tíð fyrir afhendingu. Ég beini því til tengiliða að þeir áminni vörsluhafa um skil á gripum í tæka tíð.

Markmið okkar er að halda smalaeðlispróf á þessu ári og vonum að það gangi eftir. Einnig er fullur vilji til að gera eitthvað spennandi í formi fræðslu og leiks, en allt ræðst þetta af ytri aðstæðum og viljum við ekki vera með of miklar væntingar eins og sakir standa. Við vonumst einnig til að geta haldið Uppskeruhátíð með fjáröflunarhappdrætti og heiðrun stigahæstu hunda í lok árs eftir að prófum og sýningum lýkur eins og hefð var fyrir. Það var eitt af því sem hafðist ekki af á síðasta ári vegna Covid og því er það á þessum fundi sem við heiðrum stigahæstu sýninga og vinnuhunda deildarinnar vegna ársins 2021 einnig stigahæsta ræktandann. Sýningahundar eru heiðraðir núna samkvæmt stigatöflu sem samþykkt var til eins árs, árið 2020, vinnuhundar samkvæmt stigatöflu Vinnuhundadeildar og stigahæsti ræktandi samkvæmt stigatöflu HRFÍ.

Miklar breytingar eru að eiga sér stað með tilkomu hins nýja Hundavefs. Þar koma beint inn allar upplýsingar um hundana okkar svo sem sýningaárangur, heilsufar, augnskoðun og mjaðma/olboga myndir og trúlega margt fleira. Við þetta breytist utanumhald tengiliða og hlýtur það að þróast á annan hátt en verið hefur. Nauðsynlegt er að taka þá umræðu.

Þetta er svona í stórum dráttum það sem gert hefur verið á þessum 10 mánuðum frá síðasta ársfundi. Það er skemmtilegt og gefandi að vinna að flestu sem við kemu þessu sameiginlega áhugamáli okkar. Við reynum öll að gera okkar besta og virða sjónarmið hvors annars en eins og við vitum þá eru þau eins mörg og fólkið sem að baki þeim stendur. Ég þakka stjórnarfólki samstarfið á liðnu ári og óska þeim sem taka við keflinu velfarnaðar á komandi tímum.

|  |
| --- |
|  **Stigahæstu hundar Fjár og hjarðhundadeildar á sýningum árið 2021** |
|  |  |  |  |
| **Tegund** | Rakki/tík | Nafn | Stig |
|  |  |  |  |
| **Australian shepherd** | Rakki | Kraftbrewd's Blossi At Heimsenda | 40 |
|  | Tík | Víkur Dreams Do Come True | 29 |
|  |  |  |  |
|  |  |  |  |
| **Australian cattle dog** | Rakki |   |   |
|  |  |  |  |
|  | Tík | Fjallahrings Leiðindaskjóða | 14 |
|  |  |  |  |
| **Bearded collie** | Rakki | Memorylane May I Show you the Way | 26 |
|  | Tík | Heather Mist Howling For You | 9 |
|  |  |  |  |
| **Beauceron** | Rakki | Conan My Daredevil | 14 |
|  | Tík | Cincinnati Gitigaro | 12 |
|  |  |  |  |
| **Border collie** | Rakki | Jollypaws Royal Retribution | 45 |
|  | Tík | Orku Icelandic Black Liquorice | 25 |
|  |  |  |  |
| **Briard** | Rakki | Heydalur's Jon Snow | 25 |
|  | Tík  | Norhern Star Dilorini | 27 |
|  |  |  |  |
| **Collie rough** | Rakki  | Nætur Keilir | 7 |
|  | Tík  | Julianina Helena | 7 |
|  |  |  |  |
| **Shetland seepdog** | Rakkar | Moorwood Special Bookmaker | 38 |
|  | Tík | Request Classic Success | 22 |
|  |  |  |  |
| **Welsh corgi pembroke** | Rakki | Siggen's Illuminator | 14 |
|  | Tík |   |   |
|  |  |  |  |
| **White swiss shepherd**  | Rakki | I-Major-Meiko Du Royaume Des Crocs | 26 |
|   | Tík | Gunnarsholts Don't touch my Tiara | 34 |
|  |  |  |  |
|  |  | **Besti öldungur**  |  |
| **White swiss shepherd**  | Rakki | I-Major-Meiko Du Royaume Des Crocs | 24 |
|   |   |   |   |
|  |  |  |  |
|  |  | **Besti ungliði** |  |
| **Australian shepherd** |  Rakki | Heimsenda Blá Þyrnir | 18 |
|   |   |   |   |

 **Stigahæsti hundur**

|  |  |  |  |
| --- | --- | --- | --- |
| **Border collie** | Rakki | Jollypaws Royal Retribution | 45 |

|  |
| --- |
|  **Stigahæstu hundar Fjár og hjarðhundadeildar í vinnuprófum árið 2021** |
|  |  |  |  |  |
|  |  |  |  |  |
| **Keppnisgrein** | **Tegund** | **Ættbókarn** | **Stig** | **Eigandi/stjórnandi** |
|  |  |  |  |  |
| **Brons** |  |  |  |  |
| **Conan My Daredevi** | **Berger de beauce** | **IS28091/20** | **169** | **Jóhanna Eivinsdóttir** |
|  |  |  |  |  |
| **Hlýðni 1** |  |  |  |  |
| **Undralands Sancerre** | **Australian shepherd** | **IS25746/19** | **189** | **Berglind Gísladóttir** |
|  |  |  |  |  |
| **Hlýðni 2** |  |  |  |  |
| **Asasara Go Go Vista** | **Border collie** | **IS22483/16** | **177** | **Silja Unnarsdóttir** |
|  |  |  |  |  |
| **Hlýðni 3** |  |  |  |  |
| **Ibanez White Shepard Fjalladis** | **White Swiss Shepherd** | **IS24111/17** | **293,5** | **Þórhildur Bjartmarz** |

Selfossi 26.mars 2022

Elín Lára Sigurðardóttir, formaður.